**Likumprojekta “Grozījumi likumā “Par akcīzes nodokli”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par akcīzes nodokli”” (turpmāk – likumprojekts) paredz veikt grozījumus likumā “Par akcīzes nodokli” (turpmāk – likums) ar mērķi:- pārskatīt un pilnveidot atsevišķus akcīzes preču aprites nosacījumus;- nodrošināt akcīzes nodokļa atbrīvojuma piemērošanā vienādu pieeju neharmonizētajām akcīzes precēm un no konkurences aspekta - aizstājējproduktiem;- mazināt administratīvo un finansiālo slogu uzņēmumiem darbībām ar akcīzes nodokļa markām marķējamām akcīzes precēm.Likums stājas spēkā 2021. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018. gada 18. decembra sēdes protokola Nr. 60 9.§ “Noteikumu projekts “Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum”” 2. punkts (turpmāk – MK protokola Nr. 60 9.§ 2. punkts).Saņemtie priekšlikumi, kā arī darba procesā apzinātie nepieciešamie grozījumi, lai vienkāršotu un uzlabotu uzņēmējdarbību ar akcīzes precēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 1. Šobrīd spēkā esošais likums paredz, ka elektroniskās cigaretes var uzpildīt gan ar nikotīnu saturošu, gan nikotīnu nesaturošu šķidrumu. Saskaņā ar “Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma” (turpmāk – Tabakas likums) 1. panta 7. punktu “elektroniska smēķēšanas ierīce” ir gan elektroniskā cigarete, gan elektroniska ierīce. Saskaņā ar Tabakas likuma 1. panta 7. punkta “a” un “b” apakšpunktu ar nikotīnu saturošu šķidrumu var uzpildīt tikai elektroniskās cigaretes, savukārt ar nikotīnu nesaturošu šķidrumu var uzpildīt elektroniskās ierīces. Tabakas likumā iekļautā “elektroniskās cigaretes” definīcija izriet no Eiropas Parlamenta un Padomes 2014. gada 3. aprīļa direktīvas 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu (turpmāk – Direktīva 2014/40/ES) 2. panta 16. punktā minētās definīcijas, kas nosaka, ka elektroniskajā cigaretē var izmantot nikotīnu saturošu šķidrumu. Lai nodrošinātu vienotas terminoloģijas izmantošanu likumdošanā, kā arī novērstu iespējamo normu interpretāciju, ir nepieciešams paredzēt, ka visā likumā tiek aizstāti vārdi “elektroniskā cigarete” ar vārdiem “elektroniskā smēķēšanas ierīce”.
2. 2021.gada 1.janvārī stājas spēkā grozījumi likumā, kas paredz, sākot ar 2021.gada 1.jūliju, ar akcīzes nodokļa markām uzsākt marķēt elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus. Pašlaik likuma 27.panta piektā daļa nosaka, ka akcīzes nodokļa markas var saņemt persona, kas saskaņā ar šā likuma 26.pantu Latvijas Republikā no citas dalībvalsts ieved vai saņem ar akcīzes nodokļa markām marķējamās akcīzes preces. Līdz ar to lai persona varētu ievest Latvijas Republikā jau ar akcīzes nodokļa markām marķētos elektroniskajās smēķēšanas ierīcēs izmantojamos šķidrumus, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus, nepieciešams attiecīgi precizēt likuma 2.pantu paredzot, ka likuma 26.pants ir attiecināms uz darbībām ar minētām precēm. Papildus tam nepieciešams aizstāt likuma 7.panta 5.punktā vārdus „vai elektroniskajās cigaretēs izmantojamo šķidrumu,” ar vārdiem „elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus”.
3. Apvienotā Karaliste 2020. gada 31. janvārī izstājās no Eiropas Savienības, pamatojoties uz Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (turpmāk - Izstāšanās līgums). Līdz ar to Apvienotā Karaliste kā trešā valsts vairs nepiedalās Eiropas Savienības lēmumu pieņemšanā, nav pārstāvēta Eiropas Savienības iestādēs, Eiropas Savienības aģentūrās, organizācijās vai citās Eiropas Savienības struktūrās. Izstāšanās līguma 126. pantā ir paredzēts pārejas periods, kas beidzās 2020. gada 31. decembrī. Līdz tam Apvienotā Karaliste un tās teritorijā pilnībā ir piemērojami Eiropas Savienības tiesību akti un Apvienotā Karaliste turpina piedalīties Eiropas Savienības vienotajā tirgū un muitas savienībā, gūt labumu no Eiropas Savienības rīcībpolitikām un programmām, kā arī pildīt to starptautisko nolīgumu saistības, kuros Eiropas Savienība ir līgumslēdzēja puse. Pēc pārejas perioda Eiropas Savienības noteikumi par akcīzes nodokli un akcīzes precēm Apvienotai Karalistei vairs nebūs piemērojami.

Attiecībā uz likumā noteiktām normām par Apvienotās Karalistes suverēno bāzu teritorijām Kiprā (likuma 2. panta trešās daļas 5. punkts un 20. panta pirmās daļas 8. punkts) nav nepieciešams veikt grozījumus, jo minētie noteikumi saglabājas arī turpmāk atbilstoši Izstāšanās līguma Protokolam par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā.Tomēr Izstāšanās līgums paredz īpašus nosacījumus attiecībā uz Ziemeļīriju un tie ir ietverti Protokolā par Īriju/Ziemeļīriju. Atbilstoši Izstāšanās līguma Protokola par Īriju/Ziemeļīriju 8. pantam attiecībā uz Ziemeļīriju piemēro Eiropas Savienības tiesību noteikumus par precēm, t.sk. par akcīzes precēm. Akcīzes preču pārvietošana no Eiropas Savienības uz Ziemeļīriju un otrādi tiks uzskatīta par pārvietošanu Eiropas Savienības iekšienē. Tā kā Apvienotās Karalistes valdība noraidīja iespēju pārejas periodu pagarināt, tas noslēdzās 2020. gada 31. decembrī. Līdz ar to ar 2021. gada 1. janvāri Apvienotā Karaliste vairs nav ES vienotā tirgus un muitas savienības dalībniece. Tādējādi ir nepieciešams veikt atbilstošus grozījumus likuma 2. pantā.1. Lēmumu pieņemšanu par speciālo atļauju (licenču) izsniegšanu Valsts ieņēmumu dienests veic, ievērojot Administratīvā procesa likuma 67. panta prasības par administratīvā akta obligāto sastāvdaļu ietveršanu lēmumos. Pārskatot lēmumu pieņemšanas praksi, Valsts ieņēmumu dienests ir secinājis, ka ne visos gadījumos, kad pieņemami lēmumi administratīvā procesa ietvaros, pastāv objektīva nepieciešamība izvērsti lēmumā ietvert visas administratīvā akta sastāvdaļas. Administratīvo aktu izdod rakstveidā, izņemot Administratīvā procesa likuma 69. pantā minētos gadījumus[[1]](#footnote-1). Administratīvo aktu var izdot mutvārdos vai citādi, neievērojot Administratīvā procesa likuma 67. panta noteikumus, ja tas paredzēts piemērojamā normatīvajā aktā[[2]](#footnote-2). Valsts ieņēmumu dienests, analizējot tiesisko regulējumu, ierosina paredzēt gadījumus, kad būtu iespējams atteikties no administratīvā akta rakstveida formas un administratīvo aktu izdot citādi.

Līdz ar to ir nepieciešams papildināt likuma 2. pantu ar devīto daļu, kas paredz, ka labvēlīgu lēmumu par speciālās atļaujas (licences) izsniegšanu vai pārreģistrāciju rakstveidā neizdod, bet izsniedz speciālo atļauju (licenci). Lēmumu par speciālās atļaujas (licences) anulēšanu, ja tas pieņemts, pamatojoties uz nodokļu maksātāja iesniegumu, rakstveidā neizdod, bet nodokļu maksātājam nosūta paziņojumu par pieņemto lēmumu. Šajos gadījumos administratīvā akta izdošana ir objektīvi mazsvarīga, jo, piemēram, administratīvā akta izdošanas rezultātā tiek izdots dokuments – speciāla atļauja (licence), kas apliecina administratīvā akta izdošanu, un nodokļu maksātāju interesēs ir svarīgi iegūt attiecīgo dokumentu – speciālo atļauju (licenci), nevis administratīvo aktu. Savukārt lēmums par speciālās atļaujas (licences) anulēšanu tiek pieņemts, pamatojoties uz nodokļu maksātāja iesniegumu, tātad nodokļu maksātājs ir ieinteresēts anulēt speciālo atļauju (licenci). Minētajos gadījumos administratīvais akts uzskatāms par paziņotu un paziņojums par pieņemto lēmumu tiks nosūtīts saskaņā ar likuma "Par nodokļiem un nodevām" 7.2 pantā noteikto.1. Ņemot vērā, ka personas, kas ir akcīzes nodokļa maksātāji, saziņai ar Valsts ieņēmumu dienestu izmanto Valsts ieņēmumu dienesta Elektroniskās deklarēšanas sistēmu, kurā ir atrodami strukturēti iesniedzamie dokumenti, kurā tiek iesniegtas nepieciešamās informatīvās un nodokļu deklarācijas, likumā ir nepieciešams noteikt normu, ka šāda elektroniska saziņa tiek veikta, izmantojot Valsts ieņēmumu dienesta Elektroniskās deklarēšanas sistēmu. Savukārt gadījumos, kad saziņu nav iespējams veikt elektroniski, tad tiek saglabāta iespēja, ka to var veikt arī citādi, piemēram, iesniegumu vai dokumentu iesniedzot papīra formātā. Līdz ar to ir nepieciešams papildināt likuma 2.pantu ar daļu, kas paredz, ka persona saziņu ar Valsts ieņēmumu dienestu veic elektroniski, izmantojot Valsts ieņēmumu dienesta Elektroniskās deklarēšanas sistēmu, ja šajā likumā un citos likumos nav noteikts citādi.
2. Likuma 3. panta trešās daļas 2. punktā ir noteikts, kādi produkti ir uzskatāmi par dzirkstošo vīnu, un ceturtās daļas 2. punktā ir noteikts, kādi produkti ir uzskatāmi par dzirkstošiem raudzētajiem dzērieniem. Minētajās normās ir atsauces uz Kombinētās nomenklatūras preču pozīcijām.

Ir pieņemta Padomes 2020. gada 29. jūlija direktīva (ES) 2020/1151, ar ko groza Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (turpmāk – direktīva 2020/1151/ES). Direktīva 2020/1151/ES paredz, ka ar terminu “dzirkstošie vīni” apzīmē visus produktus, kas atbilst Kombinētās nomenklatūras 2204 10., 2204 21 06., 2204 21 07., 2204 21 08., 2204 21 09., 2204 29 10. un 2205.preču pozīcijām, savukārt ar terminu “citi dzirkstošie raudzētie dzērieni” apzīmē visus produktus, kas atbilst Kombinētās nomenklatūras 2206 00 31. un 2206 00 39.preču pozīcijai, kā arī produktus, kas atbilst Kombinētās nomenklatūras 2204 10., 2204 21 06., 2204 21 07., 2204 21 08., 2204 21 09., 2204 29 10. un 2205.preču pozīcijai. Direktīvā 2020/1151/ES minētos noteikumus piemēro no 2022. gada 1. janvāra. Līdz ar to ir nepieciešams veikt atbilstošus grozījumus likuma 3. panta trešās daļas 2. punktā un ceturtās daļas 2. punktā, kā arī paredzēt likuma pārejas noteikumos regulējumu, ka minētie grozījumi stājas spēkā 2022. gada 1. janvārī.1. Likuma 6.1 panta ceturtā daļa nosaka, ka ar akcīzes nodokli neapliek dabasgāzi, kuru vienotais dabasgāzes pārvades un uzglabāšanas sistēmas operators un dabasgāzes sadales sistēmas operators izlieto dabasgāzes pārvades, uzglabāšanas vai sadales sistēmas tehnoloģiskajām vajadzībām.

Valsts ieņēmumu dienests, administrējot akcīzes nodokli dabasgāzei, ir konstatējis, ka Vienotais dabasgāzes pārvades un uzglabāšanas sistēmas operators sniedz arī pakalpojumu - dabasgāzes iesūknēšanu krātuvē. Saskaņā ar Sabiedrisko pakalpojumu regulēšanas komisijas padomes 2018. gada 28. maija lēmumu Nr. 1/10 “Inčukalna pazemes gāzes krātuves lietošanas noteikumi” 49. punktu dabasgāzes iesūknēšanas agregātu (kompresoru) darbībai nepieciešamo dabasgāzes (degvielas gāzes) daudzumu par saviem līdzekļiem nodrošina sistēmas lietotājs. Tādējādi vienotais dabasgāzes pārvades un uzglabāšanas sistēmas operators sniedz dabasgāzes iesūknēšanas pakalpojumu, izlietojot dabasgāzi, kuru tam nodrošina sistēmas lietotājs. Šobrīd atbilstoši likumā noteiktajam, atbrīvojumu izlietotajai dabasgāzei piemēro sistēmas operators, tātad, persona, kurai dabasgāze nepieder un kurai nav akcīzes nodokļa saistību. Savukārt dabasgāzes īpašnieks, kas ir sistēmas lietotājs un kuram ir pienākums operatoram nodrošināt dabasgāzi, nav tiesīgs piemērot atbrīvojumu no akcīzes nodokļa.Līdz ar to ir nepieciešams attiecīgi precizēt likuma 6.1panta ceturto daļu, paredzot, ka atbrīvojumu piemēro dabasgāzei, kura tiek izmantota vienotā dabasgāzes pārvades un uzglabāšanas sistēmā un dabasgāzes sadales sistēmā dabasgāzes pārvades, uzglabāšanas vai sadales sistēmas tehnoloģisko vajadzību nodrošināšanai, neatsaucoties uz sistēmas operatoru.1. Likuma 9. pants paredz normas par reģistrētu saņēmēju un īslaicīgi reģistrētu saņēmēju. Šobrīd Valsts ieņēmumu dienestam nākas saskarties ar problēmu, ka komersanti (īslaicīgi reģistrēts saņēmējs un reģistrēts saņēmējs), kuri nevar uzglabāt akcīzes preces atliktā akcīzes nodokļa maksāšanas režīmā, ieved Latvijas Republikā marķējamās akcīzes preces bez akcīzes nodokļa markām. Atbilstoši likuma 27. panta otrajai daļai, kas reglamentē noteikumus attiecībā uz alkoholisko dzērienu un tabakas izstrādājumu marķēšanu, īslaicīgi reģistrētam saņēmējam un reģistrētam saņēmējam nav atļauts ar akcīzes nodokļa markām marķēt alkoholiskos dzērienus un tabakas izstrādājumus Latvijas Republikā. Tādējādi, reģistrētam saņēmējam un īslaicīgi reģistrētam saņēmējam ievedot Latvijas Republikā ar akcīzes nodokļa markām marķējamas akcīzes preces, tām jābūt jau marķētām ar akcīzes nodokļa markām ievešanas brīdī atbilstoši likuma 27. panta nosacījumiem.

Līdz ar to, lai īslaicīgi reģistrētam saņēmējam un reģistrētam saņēmējam būtu skaidra rīcība attiecībā uz ar akcīzes nodokļa markām marķējamām akcīzes precēm, ievedot tās Latvijas Republikā, nepieciešams papildināt likuma 9. pantu ar sesto daļu, kas nosaka, ka, minētām personām, ievedot Latvijas Republikā ar akcīzes nodokļa markām marķējamas akcīzes preces, tām jābūt jau marķētām ar akcīzes nodokļa markām ievešanas brīdī.1. Likuma 12. panta trešajā daļā ir dots Ministru kabinetam deleģējums par patstāvīgu mazo alus darītavu un tās statusu.

Ministru kabineta protokola Nr. 60 9.§ 2. punkts nosaka uzdevumu Finanšu ministrijai sagatavot grozījumus likumā, papildinot likumu ar pilnvarojumu Ministru kabinetam noteikt kārtību, kādā Latvijas Republikā pārvieto patstāvīgās mazās alus darītavas saražoto alu, kam piemēro likuma 12. panta otrajā daļā noteikto akcīzes nodokļa likmi, piemēro likuma 12. panta otrajā daļā noteikto akcīzes nodokļa likmi alum, kas saražots citas dalībvalsts patstāvīgā mazā alus darītavā un kalendāra gadā ievests Latvijas Republikā, kā arī paredzot nosacījumus, kad alus darītava nav uzskatāma par juridiski un saimnieciski neatkarīgu no citām alus darītavām, un iesniegt grozījumus izskatīšanai Ministru kabinetā vienlaikus ar citiem būtiskiem grozījumiem likumā “Par akcīzes nodokli”.Tādējādi ir nepieciešams sakārtot likuma 12. panta trešajā daļā Ministru kabinetam doto deleģējumu par patstāvīgu mazo alus darītavu un tās statusu;1. Direktīva 2020/1151/ES paredz, ka attiecībā uz mazajiem alkoholisko dzērienu ražotājiem Eiropas Savienības dalībvalstis izsniedz sertifikātu, kas apstiprina to atbilstību noteiktiem nosacījumiem un ir pamats samazinātas akcīzes nodokļa likmes piemērošanai. Līdz ar to nepieciešams paredzēt deleģējumu Ministru kabinetam izdot atbilstošus noteikumus.
2. Saskaņā ar likuma 14. panta 2.1daļu eļļas atkritumiem, kuri ietilpst Kombinētās nomenklatūras 2710. preču pozīcijā, izņemot šā panta pirmās daļas 7. punktā minēto produktu, Ministru kabineta noteiktajā kārtībā piemēro šā panta otrajā daļā noteikto nodokļa likmi, ja tos realizē vai paredz realizācijai, izmanto vai paredz izmantošanai par kurināmo. Šajā gadījumā uz eļļas atkritumiem neattiecas norma par iezīmēšanu (marķēšanu). Minēto Ministra kabineta kārtību nosaka Ministru kabineta 2007. gada 31. jūlija noteikumi Nr. 525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa” (noteikumu 4. punkts, IV. sadaļa, 118.2, 122.1 un 132. punkts, un noteikumu 2., 4., 9. un 10. pielikums). Saskaņā ar minētajiem noteikumiem, lai eļļas atkritumus varētu izmantot par kurināmo un piemērot samazinātu akcīzes nodokļa likmi, ir nepieciešams saņemt izziņu par tiesībām iegādāties eļļas atkritumus. Minētie noteikumi nosaka arī šāda produkta kā akcīzes preces aprites kārtību šajā gadījumā.

Savukārt atkritumu apsaimniekošanas kārtību nosaka Atkritumu apsaimniekošanas likums, lai aizsargātu vidi, cilvēku dzīvību un veselību, novēršot atkritumu rašanos, nodrošinot Latvijas Republikas teritorijā radīto atkritumu dalītu savākšanu un reģenerāciju, kā arī vecinot dabas resursu efektīvu izmantošanu un apglabājamo atkritumu apjoma samazināšanu. Saskaņā ar Atkritumu apsaimniekošanas likumu atkritumi ir jebkurš priekšmets vai viela, no kuras tās valdītājs atbrīvojas, ir nolēmis vai spiests atbrīvoties. Naftas produktu atkritumu apsaimniekošanas kārtību reglamentē Ministru kabineta 2011. gada 21. jūnija noteikumi Nr. 485 “Atsevišķu veidu bīstamo atkritumu apsaimniekošanas kārtība un prasības titāna dioksīda ražošanas iekārtu radīto emisiju ierobežošanai, kontrolei un monitoringam”. Saskaņā ar šiem noteikumiem naftas produktu atkritumi ir atkritumu eļļas un citi naftas produktus saturoši atkritumi. Atkritumu eļļas ir jebkuras minerālas vai sintētiskas izcelsmes smēreļļas vai rūpnieciskās eļļas (piemēram, lietotas iekšdedzes dzinēju un pārnesumkārbu eļļas, minerālās smēreļļas, turbīnu eļļas un hidrauliskās eļļas), kuras ir kļuvušas nederīgas sākotnēji paredzētajam lietošanas mērķim. Saskaņā ar noteikto kārtību naftas produktu atkritumu apsaimniekotājs vai valdītājs nodrošina naftas produktu atkritumu savākšanu atsevišķi no citiem atkritumu veidiem, ja tas ir tehniski iespējams un atbilst saņemtās atļaujas A vai B kategorijas piesārņojošai darbībai vai atkritumu apsaimniekošanas atļaujas nosacījumiem. Naftas produktu saturoši atkritumi var veidoties muitas noliktavās, brīvajās zonās, ostās, uz kuģiem (kuģu atkritumi), akcīzes preču noliktavās, naftas produktu vairumtirdzniecības un mazumtirdzniecības vietās, autoservisos, kā arī cita veida uzņēmumos.Ņemot vērā, ka eļļas atkritumi ir naftas produktus saturoši atkritumi, ir nepieciešams sakārtot jautājumu par to apriti, izslēdzot no likuma normas par eļļas atkritumiem, t.i., izslēgt no likuma 14. panta 2.1 daļu, 23. panta sešpadsmito daļu un no likuma pielikuma 1.12., 2.4., 3.6., 4.9., un 5.6. apakšpunktu.Tādējādi tiks nodrošināts, ka naftas produktu atkritumu aprite, piemēram, savākšana, apsaimniekošana, pārstrāde, reģenerācija vai paglabāšana noritēs atbilstoši vides aizsardzības normatīvo aktu prasībām un to vairs neregulēs akcīzes jomas normatīvie akti.1. Likuma 16. panta pirmās daļas 4.1punkts paredz, ka no akcīzes nodokļa ir atbrīvoti uztura bagātinātāji, kuri satur spirtu un kurus reģistrē, izplata, realizē, noformē un piegādā saskaņā ar normatīvajiem aktiem par obligātajām nekaitīguma un marķējuma prasībām uztura bagātinātājiem un uztura bagātinātāju reģistrācijas kārtību, ja absolūtā spirta saturs nepārsniedz 80 mililitrus iepakojumā.

Savukārt par uztura bagātinātājiem ar absolūtā spirta saturu virs 80 mililitriem iepakojumā, ir jāsamaksā akcīzes nodoklis atbilstoši likuma 23. panta divdesmit pirmajai daļai.Ir pieņemta direktīva 2020/1151/ES, kurā minētos noteikumus piemēro no 2022. gada 1. janvāra. Direktīva 2020/1151/ES papildina direktīvas 92/83/EEK 27. panta 2. punktu ar “f” apakšpunktu. Minētais apakšpunkts paredz, ka tādu uztura bagātinātāju ražošanā, kas noteikti Eiropas Parlamenta un Padomes Direktīvā 2002/46/EK[[3]](#footnote-3) un kas satur etilspirtu, ja patēriņam nodotā uztura bagātinātāja iepakojuma vienība nepārsniedz 0,15 litru un uztura bagātinātāji ir laisti tirgū, ievērojot minētās direktīvas 10. pantu.Direktīvas 2002/46/EK 10. pants paredz, ka, lai veicinātu uztura bagātinātāju efektīvu uzraudzību, dalībvalstis var noteikt, ka ražotājiem vai personām, kas to teritorijā produktu laiž tirgū, ir par to jāpaziņo kompetentajai iestādei, nosūtot tai produkta marķējuma paraugu.Direktīvā 2002/46/EK noteiktās normas, t.sk. 10. pants, ir pārņemtas ar Ministru kabineta 2015. gada 1. decembra noteikumiem Nr. 685 “Prasības uztura bagātinātājiem” (turpmāk – Ministru kabineta noteikumi Nr. 685). Saskaņā ar Ministru kabineta noteikumu Nr. 685 3. punktu Latvijas Republikā atļauts laist tirgū uztura bagātinātājus, ja tie ir paziņoti Pārtikas un veterinārajam dienestam un iekļauti uztura bagātinātāju reģistrā, un noformēti kā pārtikas produkti un galapatērētājam tiek piegādāti tikai fasētā veidā. 4Parādīt iespējasSlēpt iespējas* Drukāt punktu
* Saglabāt kā PDF
* Pievienot piezīmi
* Atsauce uz punktu

Pārtikas uzņēmums nodrošina, ka attiecīgo uztura bagātinātāju tirdzniecības vietā ir informācija par produktiem, ko tas izplata (Ministru kabineta noteikumu Nr. 685 4. punkts). Atbilstoši minēto noteikumu 9. punktam, lai reģistrētu uztura bagātinātāju, pārtikas uzņēmums Pārtikas un veterinārajā dienestā iesniedz:- paziņojumu uztura bagātinātāja reģistrācijai (paziņojuma veidlapas paraugs pieejams dienesta tīmekļvietnē); - marķējuma teksta paraugu latviešu valodā;- marķējuma paraugu oriģinālvalodā, iepakojuma oriģinālu vai tā fotokopiju.Tādējādi nepieciešams likuma 16.panta pirmās daļas 4.1punktā aizstāt vārdus “ja absolūtā spirta saturs nepārsniedz 80 mililitrus iepakojumā” ar vārdiem “ja uztura bagātinātāja iepakojuma vienība nepārsniedz 150 mililitrus”, kā arī veikt attiecīgus grozījumus likuma 3. panta septītajā daļā, 23. panta divdesmit pirmajā daļā un papildināt likuma informatīvo atsauci uz Eiropas Savienības direktīvām ar punktu par direktīvu 2020/1151/ES un likuma pārejas noteikumus ar punktu par minēto normu spēkā stāšanos 2022. gada 1. janvārī un uztura bagātinātāju, kuri satur etilspirtu un ir iepakojumā virs 150 ml, inventarizāciju un aprēķinātā akcīzes nodokļa nomaksu valsts budžetā. Nepieciešams likuma pārejas noteikumos arī paredzēt regulējumu, ka līdz 2021. gada 31. decembrim izsniegtās Valsts ieņēmumu dienesta atļaujas alkoholisko dzērienu iegādei uztura bagātinātāju, kuri satur spirtu, ražošanai ir derīgas līdz to termiņa beigām.1. Likuma 16. panta otrajā daļā ir dots deleģējums Ministru kabinetam noteikt spirta denaturēšanas un denaturētā spirta aprites kārtību. Minēto kārtību nosaka Ministru kabineta 2009. gada 3. marta noteikumi Nr. 211 “Spirta denaturēšanas un denaturētā spirta aprites kārtība”. Minētie Ministru kabineta noteikumi ietver arī tādus jautājumus, kas attiecas uz kārtību, kādā Valsts ieņēmumu dienests izsniedz, pārreģistrē, anulē vai atsaka izsniegt atļauju denaturētā spirta iegādei, kā arī nosaka spirta denaturēšanas vielas un nosacījumus, kad spirts ir uzskatāms par denaturētu spirtu, informāciju, kas ietverama atļaujā alkoholisko dzērienu iegādei, atļaujas alkoholisko dzērienu iegādei spēkā stāšanās nosacījumus un darbības termiņu, prasības denaturētā spirta lietotājam. Līdz ar to ir nepieciešams sakārtot Ministru kabinetam doto deleģējumu un likuma 16. pantu papildināt ar 2.1 daļu.
2. Likuma 16. panta piektajā daļā ir dots deleģējums Ministru kabinetam paredzēt kārtību, kādā piemēro likuma 16. panta pirmās daļas 4.1, 5., 7., 8., 9. un 10. punktā noteiktos akcīzes nodokļa atbrīvojumus. Minēto kārtību reglamentē Ministru kabineta 2011. gada 30. augusta noteikumi Nr. 684 “Kārtība, kādā atsevišķiem alkoholiskajiem dzērieniem piemēro akcīzes nodokļa atbrīvojumu”. Minētie Ministru kabineta noteikumi ietver arī tādus jautājumus, kas attiecas uz atļauju alkoholisko dzērienu iegādei izsniegšanu, pārreģistrāciju, anulēšanu vai atteikšanu izsniegt minēto atļauju, alkoholisko dzērienu piegādi lietotājam, informāciju, kas ietverama atļaujā alkoholisko dzērienu iegādei, atļaujas alkoholisko dzērienu iegādei spēkā stāšanās nosacījumiem un darbības termiņiem, prasībām alkoholisko dzērienu piegādātajiem un lietotājiem. Līdz ar to ir nepieciešams sakārtot Ministru kabinetam doto deleģējumu un likuma 16.pantu papildināt ar sesto daļu.
3. Nepieciešams likuma 17. pantu papildināt ar jaunu daļu par deleģējumu Ministru kabinetam, saskaņā ar kuru Ministru kabinets izdod noteikumus, kādā Valsts ieņēmumu dienests izsniedz atļauju denaturēto tabakas izstrādājumu piegādei vai atsaka izsniegt atļauju denaturēto tabakas izstrādājumu piegādei, kā arī kuros iekļauj nosacījumus kādi tabakas izstrādājumi, ir uzskatāmi par denaturētiem. Ņemot vērā minēto, attiecīgi ir jāprecizē arī 17. panta nosaukums, norādot, ka papildu akcīzes nodokļa atbrīvojumiem un atvieglojumiem tabakas izstrādājumiem pants nosaka arī normas par denaturēto tabakas izstrādājumu piegādi.
4. Saskaņā ar likumu ar akcīzes nodokli apliek elektroniskajās cigaretēs (smēķēšanas ierīcēs) izmantojamos šķidrumus, to sastāvdaļas un tabakas aizstājējproduktus. Elektroniskajās smēķēšanas ierīcēs izmantojamie šķidrumi, to sastāvdaļas un tabakas aizstājējprodukti ir neharmonizētās akcīzes preces līdzīgi kā kafija un bezalkoholiskie dzērieni, jo akcīzes nodokļa piemērošanu minētajiem produktiem neharmonizē Eiropas Savienības līmenī, t.i., Eiropas Savienības tiesību akti nereglamentē akcīzes nodokļa piemērošanas nosacījumus un minimālās likmes minētajiem produktiem un šo produktu aprites nosacījumus. Atbilstoši likuma 19. pantam no akcīzes nodokļa ir atbrīvota kafija un bezalkoholiskie dzērieni, kurus izmanto attiecīgā produkta kvalitātes noteikšanai vai kurus iznīcina pilnvarotas Valsts ieņēmumu dienesta amatpersonas klātbūtnē. Elektroniskajās smēķēšanas ierīcēs izmantojamie šķidrumi un tabakas aizstājējprodukti ir uzskatāmi arī kā alternatīva tabakas izstrādājumiem. Atbilstoši likuma 17. pantam no akcīzes nodokļa ir atbrīvoti denaturēti tabakas izstrādājumi un tabakas izstrādājumi, kurus iznīcina, un tabakas izstrādājumi, kurus izmanto tabakas izstrādājumu kvalitātes noteikšanai. Ņemot vērā minēto, akcīzes nodokļa atbrīvojuma piemērošanā elektroniskajās smēķēšanas ierīcēs izmantojamiem šķidrumiem, to sastāvdaļām un tabakas aizstājējproduktiem vajadzētu būt līdzīgai pieejai kā citām neharmonizējamām akcīzes precēm un no konkurences aspekta kā tabakas izstrādājumiem. Līdz ar to likums ir jāpapildina ar 17.1 pantu par akcīzes nodokļa atbrīvojuma piemērošanu elektroniskajās smēķēšanas ierīcēs izmantojamiem šķidrumiem, to sastāvdaļām un tabakas aizstājējproduktiem.
5. Šobrīd akcīzes preces iznīcina Valsts ieņēmumu dienesta pārstāvja klātbūtnē. Ir plānots mainīt šo pieeju un paredzēt, ka Valsts ieņēmumu dienests izvērtēs piedalīšanos iznīcināšanā, ņemot vērā konstatētos riskus. Tādējādi Valsts ieņēmumu dienests izvērtēs, kurā iznīcināšanā piedalīties un kurā nē. Līdz ar to ir jāveic atbilstoši grozījumi likuma 19. pantā. Likuma 19. pantu ir nepieciešams papildināt arī ar jaunu daļu par deleģējumu Ministru kabinetam, saskaņā ar kuru Ministru kabinets izdod noteikumus, kādā piemēro šajā pantā noteiktos akcīzes nodokļa atbrīvojumus, kā arī nosacījumus bezalkoholisko dzērienu un kafijas iznīcināšanai. Lai varētu noformulēt minēto deleģējumu Ministru kabinetam, ir nepieciešams šobrīd spēkā esošā likuma 19. panta pirmo daļu sadalīt, jo nav paredzēts noteikt kārtību attiecībā uz akcīzes nodokļa atbrīvojuma piemērošanu bezalkoholiskajiem dzērieniem, kurus izgatavojusi fiziskā persona savam patēriņam vai kuri ir nefasēti un izgatavoti sabiedriskās ēdināšanas uzņēmumā patērēšanai uz vietas. Ņemot vērā, ka likuma 19. pantā ir jāveic vairāki grozījumi, paredzēts šo pantu izteikt jaunā redakcijā.
6. Ir pieņemta Padomes 2019. gada 16. decembra direktīva (ES) 2019/2235, ar ko groza Direktīvu 2006/112/EK par kopējo pievienotās vērtības nodokļa sistēmu un Direktīvu 2008/118/EK par akcīzes nodokļa piemērošanas vispārējo režīmu attiecībā uz aizsardzības pasākumiem Savienības satvarā (turpmāk – direktīva 2019/2235/ES). Direktīvas 2019/2235/ES 2. pants paredz papildināt Padomes 2008. gada 16. decembra Direktīvas 2008/118/EK par akcīzes nodokļa piemērošanas vispārēju režīmu, ar ko atceļ Direktīvu 92/12/EEK, (turpmāk – direktīva 2008/112/EK) 12. panta 1. punktu ar normu, sakaņā ar kuru akcīzes preces atbrīvo no akcīzes nodokļa, ja tās paredzētas, lai tās izmantotu jebkuras tādas dalībvalsts bruņotie spēki, kas nav dalībvalsts, kurā akcīzes nodoklis ir iekasējams, – minēto bruņoto spēku vajadzībām, civilajam personālam, kurš to pavada, vai šo bruņoto spēku virtuvju vai ēdnīcu apgādei, ja šādi spēki piedalās aizsardzības pasākumā, ko veic, lai īstenotu Savienības darbību saskaņā ar kopējo drošības un aizsardzības politiku. Tādā veidā tiktu nodrošināts līdzīgs akcīzes nodokļa atbrīvojums, kāds tas ir noteikts tās valsts bruņotajiem spēkiem, kas ir Ziemeļatlantijas līguma puse, izņemot dalībvalsti, kurā iekasē nodokli,— šo bruņoto spēku vajadzībām, kā arī civilpersonālam, kas šos bruņotos spēkus pavada, vai šo bruņoto spēku virtuves vai ēdnīcu apgādei (direktīvas 2008/112/EK 12. panta 1. punkta “c” apakšpunkts; likuma 20. panta pirmās daļas 6. punkts). Līdz ar to ir nepieciešams papildināt likuma 20. panta pirmo daļu ar 6.1punktu par attiecīga akcīzes nodokļa atbrīvojuma piemērošanu akcīzes precēm, kas tiek piegādātas jebkuras tādas dalībvalsts bruņotajiem spēkiem, kas nav dalībvalsts, kurā akcīzes nodoklis ir iekasējams, – minēto bruņoto spēku vajadzībām, civilajam personālam, kurš to pavada, vai šo bruņoto spēku virtuvju vai ēdnīcu apgādei, ja šādi spēki piedalās aizsardzības pasākumā, ko veic, lai īstenotu Savienības darbību saskaņā ar kopējo drošības un aizsardzības politiku.

Papildus tam, lai nodrošinātu vienādu terminoloģiju piemērošanu likuma 20. panta pirmās daļas 6., 6.1un 8.punktā, nepieciešams likuma 20. panta pirmās daļas 6. un 8. punktā aizstāt vārdu “patēriņam” ar vārdu “vajadzībām” un vārdu “vajadzībām” ar vārdu “apgādei”. Līdz ar to likumprojekts paredz arī aizstāt likuma 20. panta pirmās daļas 6. un 8.punktā vārdus “patēriņam, kā arī civilpersonālam, kas šos bruņotos spēkus pavada, vai šo bruņoto spēku virtuves vai ēdnīcu vajadzībām” ar vārdiem “vajadzībām, kā arī civilajam personālam, kas šos bruņotos spēkus pavada, vai šo bruņoto spēku virtuves vai ēdnīcu apgādei”.1. Šobrīd likuma 23. panta trešajā un devītajā daļā ir noteikts akcīzes nodokļa samaksas termiņš reģistrētam nosūtītājam, kas ir vienāds ar noteiktu nosacījumu iestāšanās termiņu, kuri ir noteikti likuma 25. panta trešajā daļā un kuri ir par pamatu akcīzes nodokļa samaksai. Tas rada problēmas akcīzes nodokļa savlaicīgai nomaksai, jo nodoklis jānomaksā tajā pašā dienā, kad iestājas noteiktie nosacījumi.

Līdz ar to ir nepieciešams precizēt likuma 23. panta trešajā un devītajā daļā noteikto akcīzes nodokļa samaksas termiņu, paredzot, ka akcīzes nodoklis ir jānomaksā piecu darbdienu laikā pēc noteiktu nosacījumu iestāšanās.1. Šobrīd likuma 23. panta desmitajā daļā par akcīzes precēm, ko citu dalībvalstu komersanti ieved Latvijas Republikā saskaņā ar likuma 25. pantu, akcīzes nodokļa samaksas pienākumu nosaka tikai citas dalībvalsts apstiprinātam noliktavas turētājiem un reģistrētiem saņēmējiem. Taču praksē Valsts ieņēmumu dienests saskaras ar situācijām, kad akcīzes nodokļa samaksu nodrošina citas personas, piemēram, pārvadātājs, tāpēc, lai nodrošinātu akcīzes nodokļa iekasēšanu, nepieciešamas izmaiņas likuma 23. panta desmitajā daļā, papildinot to ar normu, kas nosaka, ka par akcīzes preču iztrūkumu Latvijas Republikā maksā ne tikai citas dalībvalsts apstiprināts noliktavas turētājs un reģistrēts nosūtītājs, bet arī persona, kas sniedz nodrošinājumu par no citas dalībvalsts uz  Latvijas Republiku pārvietotajām akcīzes precēm. Likuma 23. panta desmitajā daļā ietvertais akcīzes nodokļa objekts “par Latvijas Republikā konstatēto akcīzes preču iztrūkumu (piemēram, izlaupījumu, zaudējumu, zudumu, izņemot šā likuma 21. panta pirmajā, otrajā un 2.1daļā minēto iztrūkumu)” ar sagatavotajiem grozījumiem netiek mainīts. Līdz ar to arī līdzšinējā pieeja attiecībā uz to, ko saprot ar akcīzes preču iztrūkumu netiek mainīta. Pēc būtības iztrūkums nozīmē starpību starp dokumentos fiksēto un faktiski esošo.

Papildus, šajā daļā noteikts, ka citas dalībvalsts apstiprināts noliktavas turētājs un reģistrēts nosūtītājs, kas Latvijas Republikā ieved akcīzes preces saskaņā ar šā likuma 25. pantu, par Latvijas Republikā konstatēto akcīzes preču iztrūkumu samaksā akcīzes nodokli četru mēnešu laikā no attiecīgo akcīzes preču pārvietošanas sākuma. Ja minētajā termiņā akcīzes nodoklis netiek samaksāts, tiek aprēķināta likuma “Par nodokļiem un nodevām” 29. panta otrajā daļā noteiktā nokavējuma nauda.Līdzšinējā prakse rāda, ka citu dalībvalstu komersantiem nav zināmas minētās Latvijas Republikas normatīvo aktu prasības un kāda ir nodokļa maksāšanas kārtība. Savukārt Valsts ieņēmumu dienestam pirms attiecīga lēmuma pieņemšanas ir nepieciešams pārbaudīt katrā elektroniskajā administratīvajā dokumentā norādītā iztrūkuma rašanās iemeslu. Lai to noskaidrotu, Valsts ieņēmumu dienestam ir jāsadarbojas ar attiecīgās nosūtītāja dalībvalsts nodokļu administrāciju, izmantojot Eiropas Savienībā noteikto administratīvās sadarbības sistēmu. Līdz ar to, ņemot vērā akcīzes preču pārvietošanas laiku, minētai administratīvai sadarbībai nepieciešamo laiku, kas parasti prasa vairākus mēnešus, un informācijas analīzei nepieciešamo laiku, līdz attiecīga lēmuma pieņemšanai bieži paiet vairāk kā četri mēneši. Līdz ar to Valsts ieņēmumu dienestam ir jāgatavo lēmums, kurā jau ir aprēķināta nokavējuma nauda. Ņemot vērā to, ka Valsts ieņēmumu dienestam četru mēnešu laikā no akcīzes preču pārvietošanas sākuma bieži nav iespējams noskaidrot faktiskos iztrūkumu iemeslus un sagatavot attiecīgu lēmumu, kā arī tam nav iespējas sazināties ar attiecīgo akcīzes preču nosūtītāju, lai to savlaicīgi informētu, ka tam var izveidoties akcīzes nodokļa parāds, būtu nepieciešams likuma 23. panta desmitajā daļā noteikt, ka akcīzes nodokli samaksā persona vai personas, kuras elektroniskajā administratīvajā dokumentā norādītas kā garantētājas, mēneša laikā no Valsts ieņēmumu dienesta lēmuma par nodokļa aprēķinu paziņošanas dienas.1. Nepieciešams likuma 23. panta trīspadsmitajā daļā izslēgt atsauci uz šā panta trešo daļu, jo reģistrēts nosūtītājs aprēķināto nodokli par akcīzes precēm, kuras piesaka muitas procedūrai — laišana brīvā apgrozībā — un kurām piemēro atlikto nodokļa maksāšanu saskaņā ar šā likuma 25. panta nosacījumiem, samaksā valsts budžetā saskaņā ar šā likuma 25. panta trešās daļas nosacījumiem.
2. Likuma 23. panta četrpadsmitā daļa paredz, ka, ja akcīzes nodokļa maksātājs par akcīzes precēm, kuras marķē ar akcīzes nodokļa markām, nesamaksā akcīzes nodokli saskaņā ar šā panta trīspadsmitās daļas nosacījumiem 180 dienu laikā no akcīzes nodokļa marku saņemšanas dienas, uzskatāms, ka akcīzes preces ir laistas brīvā apgrozībā vai nodotas patēriņam Latvijas Republikā un nodokli par attiecīgajām akcīzes precēm atbilstoši saņemtajām akcīzes nodokļa markām maksā akcīzes nodokļa maksātājs, kurš akcīzes nodokļa markas ir saņēmis. Importētājs un īslaicīgi reģistrēts saņēmējs, kas saņēmis akcīzes nodokļa markas, akcīzes nodokli samaksā ne vēlāk kā piecu darbdienu laikā pēc iepriekš minēto nosacījumu iestāšanās dienas. Akcīzes nodokli nemaksā par tām akcīzes precēm, par kurām akcīzes nodokļa maksātājs atdod atpakaļ akcīzes nodokļa markas saskaņā ar šā likuma 27. pantu.

Tādējādi par izņemtajām akcīzes nodokļa markām ir jāsamaksā akcīzes nodoklis 180 dienu laikā, jo akcīzes preces tiek uzskatītas par laistām brīvā apgrozībā vai nodotas patēriņam Latvijas Republikā. Tas nozīmē, ka komersantiem pie mainīgiem tirgus apstākļiem ir jāiesaldē uzņēmuma apgrozāmie līdzekļi, lai varētu apmaksāt paņemtās, bet ne vienmēr izmantotās akcīzes nodokļa markas.Latvijas Alkohola nozares asociācija (turpmāk – LANA) ierosināja pagarināt šo akcīzes nodokļa marku samaksas termiņu uz 360 dienām vai atcelt vispār un veikt akcīzes nodokļa samaksu vispārējā kārtībā.Izvērtējot minēto priekšlikumu, tajā skaitā iespējamos riskus, tika secināts, ka priekšlikums ir atbalstāms, attiecīgi veicot nepieciešamos grozījumus likumā. Līdz ar to, atceļot prasību 180 dienu laikā veikt akcīzes nodokļa samaksu par saņemtajām akcīzes nodokļa markām, turpmāk par ar akcīzes nodokli marķējamajām akcīzes precēm akcīzes nodoklis būs jāmaksā pēc faktiski marķēto akcīzes preču vienību skaita, kas nodotas patēriņam vai laistas brīvā apgrozībā. Līdz ar to no likuma ir jāizslēdz 23. panta četrpadsmitā un piecpadsmitā daļa, kā arī likuma 30. panta otrajā daļā, 34.panta sestajā daļā un pārejas noteikumu 12.1punkta 2. apakšpunktā minētā atsauce uz likuma 23. panta četrpadsmito un piecpadsmito daļu. 1. Šobrīd likuma 23. panta septiņpadsmitā daļa paredz, ka persona, kurai izsniegtā speciālā atļauja (licence) apstiprināta noliktavas turētāja darbībai ir zaudējusi spēku vai anulēta, 15 dienu laikā pēc taksācijas perioda beigām, kurā attiecīgā speciālā atļauja (licence) ir zaudējusi spēku vai atbilstoši normatīvajiem aktiem par akcīzes preču apriti ir stājies spēkā lēmums par attiecīgās speciālās atļaujas (licences) anulēšanu, par attiecīgajiem akcīzes preču atlikumiem samaksā nodokli valsts budžetā vai izmanto nodrošinājumu un atbilstoši normatīvajiem aktiem par akcīzes preču apriti saņemtajai atļaujai minētos akcīzes preču atlikumus pārvieto, realizē, izved vai iznīcina. Tādējādi šajā gadījumā runa ir par bijušo apstiprinātu noliktavas turētāju. Apstiprinātam noliktavas turētājam un reģistrētam saņēmējam akcīzes nodokļa taksācijas periods ir viens kalendāra mēnesis.

Lai mazinātu administratīvo slogu nodokļu maksātājiem, ar 2021. gada 1. janvāri ir paredzēts vairākus nodokļu maksājumus, tajā skaitā arī akcīzes nodokļa nomaksu veikt noteiktajā termiņā vienotajā nodokļu kontā.Ar Saeimā 2019. gada 23. maijā pieņemtajiem grozījumiem likumā ar 2021. gada 1. janvāri apstiprinātam noliktavas turētājam akcīzes nodoklis būs jāsamaksā ne vēlāk kā līdz nākamā mēneša 23. datumam pēc attiecīgā taksācijas perioda beigām. Tā kā likuma 23. panta septiņpadsmitajā daļa attiecas uz bijušo apstiprinātu noliktavas turētāju, ir nepieciešams šajā daļā noteikt termiņu ne vēlāk kā līdz nākamā mēneša 23.datumam pēc attiecīgā taksācijas perioda beigām.1. Likuma 23. panta trīspadsmitā daļa paredz, ka akcīzes nodokļa maksātājs par akcīzes precēm, kuras marķē ar akcīzes nodokļa markām, samaksā akcīzes nodokli pirms akcīzes nodokļa marku saņemšanas atbilstoši šā likuma 27.panta sestajai un 6.1daļai vai saskaņā ar šā panta otro, trešo, ceturto, piekto, sesto, septīto, astoto, devīto, vienpadsmito vai septiņpadsmito daļu. Savukārt likuma 27. panta sestā daļa paredz, ka, saņemot akcīzes nodokļa markas, attiecīgie akcīzes nodokļa maksātāji saskaņā ar šo likumu iesniedz akcīzes nodokļa samaksas apliecinājumu. Minētā prasība, ka “iesniedz nodokļa samaksas apliecinājumu” ir novecojusi, jo komersantam pašlaik ir jāiesniedz samaksas apliecinājums papīra formā. Tagad Valsts ieņēmumu dienests informācijas sistēmās var konstatēt, vai konkrētais akcīzes nodokļa maksātājs ir samaksājis akcīzes nodokli vai nav un vai ir samaksājis to pietiekošā apmērā. Līdz ar to ir nepieciešams likuma 27. panta sestajā daļā aizstāt vārdus “iesniedz nodokļa samaksas apliecinājumu” ar vārdiem “samaksā nodokli”.
2. Daļai akcīzes preču pārvietošanai, piemērojot atlikto akcīzes nodokļa maksāšanu, nepiemēro likuma 25. panta devītajā daļā minēto elektronisko administratīvo dokumentu datorizētās sistēmas ietvaros (EMCS), piemēram, neharmonizētām akcīzes precēm un dabasgāzei. Nereti apstiprināti noliktavas turētāji, kuri izved šādas akcīzes preces uz citu dalībvalsti, kā izvešanu pierādošu dokumentu iesniedz atvērtu pārvadājuma dokumentu, kurā norādīts saņēmējs citā dalībvalstī, taču tas neapliecina, ka akcīzes preču saņēmējs citā dalībvalstī ir arī tās saņēmis. Tādējādi Valsts ieņēmumu dienesta rīcībā nav informācijas par šādu akcīzes preču saņemšanu citā dalībvalstī, jo šobrīd likums nosaka pierādīt izvešanu, bet ne saņemšanu. Pastāv risks, ka šo situāciju uzņēmēji var izmantot ļaunprātīgi, piemēram, atvērt pārvadājuma dokumentu, kurā norādīts saņēmējs citā dalībvalstī, taču fiziski attiecīgās akcīzes preces izvest no akcīzes preču noliktavas Latvijas Republikā un piegādāt patēriņam Latvijas Republikā, tādā veidā izvairoties no atbilstošas akcīzes nodokļa nomaksas. Līdz ar to, lai būtu pierādījums tam, ka akcīzes preču pārvietošana, piemērojot atlikto akcīzes nodokļa maksāšanu, uz citu dalībvalsti ir noslēgusies un ir pamats nemaksāt akcīzes nodokli par no Latvijas Republikas izvestajām akcīzes precēm nepieciešams precizēt 25. panta divpadsmitās, piecpadsmitās un astoņpadsmitās daļas 2. punktu, papildinot to ar nosacījumu, ka akcīzes preces ir saņemtas citā dalībvalstī.
3. Šobrīd saskaņā ar likuma 27. pantu akcīzes nodoklis nav jāmaksā vai arī, ja akcīzes nodoklis ir jau samaksāts, to pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai samaksāto akcīzes nodokli atmaksā, ja attiecīgās akcīzes nodokļa markas ir atdotas Valsts ieņēmumu dienestam.

Tabakas izstrādājumu ražotāju nacionālā asociācija (turpmāk - TIRNA) ir izteikusi priekšlikumu veikt grozījumus likumā, lai varētu iznīcināt tabakas izstrādājumus, nenoņemot akcīzes nodokļa markas no tiem.Izvērtējot minēto ierosinājumu, tika secināts, ka to varētu attiecināt arī uz alkoholiskajiem dzērieniem. Lai varētu akcīzes nodokļa markas iznīcināt kopā ar akcīzes precēm (tabakas izstrādājumiem vai alkoholiskajiem dzērieniem) un šajā gadījumā saglabāt tiesības saņemt atpakaļ samaksāto akcīzes nodokli, ir nepieciešams veikt atbilstošus grozījumus likumā. Viens no nosacījumiem, ja iznīcina akcīzes nodokļa markas, nenoņemot tās no akcīzes preču iepakojumiem, t.i., kopā ar akcīzes precēm, ir, ka šāda akcīzes nodokļa marku un preču iznīcināšana notiek Valsts ieņēmumu dienesta amatpersonas klātbūtnē.Šobrīd likuma 27. panta 7.1daļa paredz no akcīzes precēm noņemtās akcīzes nodokļa markas atdot Valsts ieņēmumu dienestam triju gadu laikā pēc to saņemšanas. Likumā noteiktais termiņa ierobežojums akcīzes nodokļa marku atdošanai Valsts ieņēmumu dienestam saistīts ar akcīzes nodokļa maksātāja tiesībām saņemt no valsts budžeta samaksāto akcīzes nodokli par akcīzes nodokļa markām. Līdzīgs termiņa ierobežojums par tiesībām saņemt no valsts budžeta samaksāto akcīzes nodokli par akcīzes nodokļa markām ir jāparedz arī, ja akcīzes preces tiks iznīcinātas ar akcīzes nodokļa markām.Šobrīd likuma 27. panta astotā daļa nosaka nodokļa maksātājam pienākumu, atdodot akcīzes nodokļa markas Valsts ieņēmumu dienestam, segt akcīzes nodokļa marku iegādes izdevumus. Tādējādi likumā ir nepieciešams noteikt pienākumu nodokļa maksātājam segt akcīzes nodokļa marku iegādes izdevumus arī gadījumā, ja akcīzes preces tiks iznīcinātas ar akcīzes nodokļa markām, attiecīgi papildinot likuma 27. pantu ar 8.1daļu.Atbilstoši likuma 27. panta vienpadsmitajai daļai šobrīd ir noteikts, ja akcīzes nodokļa maksātājs atdod Valsts ieņēmumu dienestā saņemtās, bet neizmantotās, nederīgās vai bojātās akcīzes nodokļa markas, akcīzes nodoklis attiecīgajam akcīzes nodokļa maksātājam nav jāmaksā. Akcīzes nodoklis nav jāmaksā arī tādā gadījumā, ja akcīzes nodokļa maksātājs iesniedz Valsts ieņēmumu dienestam citas dalībvalsts nodokļu administrācijas izsniegtu dokumentu vai dokumentu par akcīzes nodokļa marku iznīcināšanu, kuru ir apstiprinājusi citas dalībvalsts nodokļu administrācija un kurš apliecina, ka akcīzes nodokļa markas ir iznīcinātas citā dalībvalstī. Līdz ar to minētā norma ir atbilstoši jāprecizē, paredzot, ka akcīzes nodoklis nav jāmaksā arī tajā gadījumā, ja akcīzes nodokļa markas iznīcina kopā ar akcīzes precēm.Likuma 27. panta divpadsmitajā un 12.1daļā noteikts, ka pēc akcīzes nodokļa maksātāja iesnieguma par atdotajām akcīzes nodokļa markām samaksāto nodokli atmaksā 30 dienu laikā pēc akcīzes nodokļa marku iegādes un iznīcināšanas izdevumu segšanas.Iesniegumu par akcīzes nodokļa atmaksu nodokļa maksātājs iesniedz vienlaicīgi ar atdotajām akcīzes nodokļa markām. Lai varētu atmaksāt akcīzes nodokli, Valsts ieņēmumu dienestam ir jāidentificē atdotās akcīzes nodokļa markas. Ministru kabineta 2015. gada 12. maija noteikumu Nr. 220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” 27. punkts nosaka, ka Valsts ieņēmumu dienests akcīzes nodokļa marku identificēšanu veic mēneša laikā pēc akcīzes nodokļa marku saņemšanas.Pēc tam nodokļu maksātājam tiek nosūtīts rēķins par akcīzes nodokļu marku iegādes un iznīcināšanas izdevumu segšanu. Attiecīgi, atbilstoši pašreizējai likuma redakcijai, akcīzes nodokli atmaksā pēc marku iegādes un iznīcināšanas izdevumu segšanas. Tātad, Valsts ieņēmumu dienestam ir jāgaida, kad tiks segti minētie izdevumi un Valsts ieņēmumu dienestam nav tiesību pabeigt administratīvo procesu ar atteikumu atmaksāt nodokli, ja marku iegādes un iznīcināšanas izdevumi netiek ilgstoši segti.Lai padarītu skaidru un vienkāršu akcīzes nodokļa par atdotajām nodokļa markām atmaksas kārtību, likumā ir skaidri jāpasaka, ka akcīzes nodokli atmaksā 30 dienu laikā pēc akcīzes nodokļa marku identificēšanas, kā arī, ka akcīzes nodokli neatmaksā, ja akcīzes nodokļa maksātājs nesedz marku iegādes un iznīcināšanas izdevumus. Tādējādi, ja 30 dienu laikā pēc marku identificēšanas akcīzes nodokļa maksātājs nebūs sedzis akcīzes nodokļa marku iegādes izdevumus, akcīzes nodokļa atmaksa tiks atteikta.Attiecīgi ir jāprecizē arī likuma 27. panta divpadsmitā un 12.1daļa, kā arī likuma 27. pants ir jāpapildina ar 12.2daļu, kas paredz, ka šā panta divpadsmitajā un 12.1daļā noteiktajos gadījumos akcīzes nodokli neatmaksā, nepārskaita turpmākajiem akcīzes nodokļa maksājumiem vai nodokļu parāda segšanai, ja akcīzes nodokļa maksātājs nav sedzis šā panta astotajā un devītajā daļā minētos izdevumus. 1. Pašlaik likuma 27.panta trešajā daļā ir noteikts, ka ar akcīzes nodokļa markām nemarķē alkoholiskos dzērienus un tabakas izstrādājumus, kurus uzglabā, pārvieto vai realizē vai piegādā, piemērojot atlikto nodokļa maksāšanu, kurus fiziskā persona saņem personīgam patēriņam no valstīm, kas nav dalībvalsts un kurus fiziskā persona ieved personīgajā bagāžā un kuru daudzums pārsniedz likuma 21.pantā noteikto vai kurus fiziskā persona saskaņā ar šā likuma 26.pantu ieved vai saņem personīgam patēriņam no citas dalībvalsts. Ar 2021.gada 1.juliju paredzēts marķēt ar akcīzes nodokļa markām elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus. Līdz ar to līdzīgus nosacījumus par nemarķēšanu ar akcīzes nodokļa markām ir nepieciešams noteikt attiecībā uz elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem likumā 27.panta trešajā daļā.
2. Paredzēts, ka likumprojektā ietvertās normas stājas spēkā 2021. gada 1. jūlijā. Nepieciešams noteikt konkrētu spēkā stāšanās datumu likumprojektā ietvertām normām, jo tās ir saistītas ar akcīzes nodokļa taksācijas periodu, kas atbilstoši likuma 23. panta pirmajai daļai apstiprinātam noliktavas turētājam un reģistrētam saņēmējam ir viens kalendāra mēnesi, kā arī ir nepieciešams veikt atbilstošas izmaiņas Valsts ieņēmumu dienesta informācijas sistēmās.
3. Pašlaik saskaņā ar likumā noteikto, personām, kas veic komercdarbību ar tabakas izstrādājumiem ir jāveic inventarizācija par uzskaitē esošajiem minētajiem produktiem, kas ir laisti brīvam apgrozījumam vai nodoti patēriņam pēc stāvokļa noteiktajā datumā, kad notiek akcīzes nodokļa likmju maiņa. Tādējādi nepieciešams likumā noteikt līdzīgus nosacījumus arī elektroniskajās smēķēšanas ierīcēs izmantojamam šķidrumam, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem. Tas nozīmē, ka dienā, kad tiks paaugstināta akcīzes nodokļa likme elektroniskajās smēķēšanas ierīcēs izmantojamam šķidrumam, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem, komersantiem būs jāveic inventarizācija par uzskaitē esošajiem minētajiem produktiem un jāaprēķina budžetā maksājamā akcīzes nodokļa starpības summa starp iepriekšējo un jauno akcīzes nodokļa likmi, kā arī jāiemaksā to valsts budžetā.
 |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta pieņemšana attiecas uz personām, kas veic darbības ar elektroniskajās smēķēšanas ierīcēs izmantojamajiem šķidrumiem, to sastāvdaļām un tabakas aizstājējproduktiem, bezalkoholiskajiem dzērieniem, kafiju, ar akcīzes nodokli marķējamām akcīzes precēm, ražo alu patstāvīgā mazajā alus darītavā, veic darbības ar dabasgāzi un eļļas atkritumiem. Likumprojekts attiecas arī uz jebkuras tādas dalībvalsts bruņotajiem spēkiem, kas nav dalībvalsts, kurā akcīzes nodoklis ir iekasējams, ja šādi spēki piedalās aizsardzības pasākumā, ko veic, lai īstenotu Savienības darbību saskaņā ar kopējo drošības un aizsardzības politiku. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz akcīzes nodokļa atbrīvojuma piemērošanu elektroniskajās smēķēšanas ierīcēs izmantojamiem šķidrumiem, to sastāvdaļām un tabakas aizstājējproduktiem līdzīgi kā kafijai un bezalkoholiskajiem dzērieniem. Līdz ar to tiks nodrošināta vienāda pieeja akcīzes nodokļa atbrīvojuma piemērošanā neharmonizētajām akcīzes precēm.Likumprojekts paredz mazināt administratīvo un finansiālo slogu uzņēmumiem darbībām ar akcīzes nodokļa markām marķējamām akcīzes precēm:- atcelt akcīzes nodokļa samaksas termiņu 180 dienas par saņemtajām akcīzes nodokļa markām, tādējādi maksājot akcīzes nodokli pēc faktiski marķēto preču vienību skaita, kas nodotas patēriņam vai laistas brīvā apgrozībā;- paredz iespēju iznīcināt akcīzes nodokļa markas, nenoņemot tās no akcīzes preču iepakojuma, un šajā gadījumā saņemt atpakaļ samaksāto akcīzes nodokli.Tādējādi tiks ietaupīti uzņēmumu līdzekļi un laiks. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  Pēc TIRNA sniegtās informācijas akcīzes nodokļa marku noņemšana no cigarešu paciņām pirms iznīcināšanas maksā ~ 0,14 EUR par paciņu, attiecīgi ~ 142 EUR par 1000 markām (noņemot vairāk kā 100 000 marku). Jo mazāks marku skaits, jo attiecīgi lielākas izmaksas par katras markas noņemšanu. Izmaksas saistībā ar akcīzes nodokļa samaksas termiņu 180 dienas rodas divos veidos: 1) ja akcīzes nodokļa markas atrodas rūpnīcā un preces vēl nav marķētas, pienākot 180 dienu termiņam šīs akcīzes nodokļa markas tiek iznīcinātas. Izmaksas 2,30 EUR par 1000 markām (cigaretēm); 2) ja preces jau ir marķētas ar akcīzes nodokļa markām, taču pienākot 180 dienu termiņam, preces vēl nevar nodot patēriņam, tiek maksāts akcīzes nodoklis. Šajā gadījumā veidojas būtiski “iesaldētie” līdzekļi, kas šobrīd ir vairāku miljonu EUR apmērā.Izmaksas cigaretēm un cigarellām būtiski neatšķiras.Pēc LANA sniegtās informācijas, ja:1) tiks atcelts akcīzes nodokļa samaksas termiņš 180 dienas par saņemtajām akcīzes nodokļa markām par alkoholiskajiem dzērieniem, uzņēmumiem samazināsies izmaksas no 0 līdz 92 tūkst. EUR gadā atkarībā no uzņēmumu lieluma un alkoholisko dzērienu apgrozījuma, par kuriem tika pasūtītas un saņemtas akcīzes nodokļa markas. Ja akcīzes nodokļa markas ir saņemtas, bet vēl nav uzlīmētas uz alkoholiskajiem dzērieniem, tad atgriešanas izmaksas varētu būt 4,60 EUR par 1000 akcīzes nodokļa markām. Izmaksu ietekme nav tiem uzņēmumiem, kas akcīzes preču noliktavā neglabā ar akcīzes nodokļa markām samarķētus alkoholiskos dzērienus 180 dienas un ilgāk no akcīzes nodokļa marku saņemšanas dienas;2) tiks paredzēta iespēja iznīcināt akcīzes nodokļa markas, nenoņemot tās no alkoholisko dzērienu iepakojuma, izmaksas varētu samazināties aptuveni par 50 EUR par 1000 akcīzes nodokļa markām.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.g. | izmaiņas, salīdzinot ar vidēja termiņa budžeta ietvaru 2022.g. |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | 0 | 0 | 0 | 0 | 0 | 0 | 0 |
| no akcīzes nodokļa | 0 | 0 | 0 | 0 | 0 | 0 | 0 |
| no pievienotās vērtības nodokļa | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets, t.sk., | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 125178 | 0 | 0 | 0 | 0 | 0 |
| 2.1. valsts pamatbudžets | 0 | 125178 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -125178 | 0 | 0 | 0 | 0 | 0 |
| 3.1. valsts pamatbudžets | 0 | -125178 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +125178 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | 1. Atbilstoši Valsts ieņēmumu dienesta sniegtajai informācijai par atdotajām akcīzes nodokļa markām: 1. alkoholiskie dzērieni:
* 2019. gadā 18 akcīzes nodokļa maksātāji atdeva 65 912 akcīzes nodokļa markas, par kurām aprēķinātais akcīzes nodoklis tika atmaksāts vai novirzīts nodokļu parādu segšanai 141 419 EUR apmērā. Visvairāk markas tika atgrieztas par pārējiem alkoholiskajiem dzērieniem, kas veidoja 67,7% no kopējā atdoto alkoholisko dzērienu akcīzes nodokļa marku skaita un aprēķinātais akcīzes nodokļa apmērs par tām veidoja 87,6% no kopējā aprēķinātā akcīzes nodokļa par atdotajām alkoholisko dzērienu akcīzes nodokļa markām. Otro lielāko grupu veidoja vīni – tika atdotas 12,9% no kopējā atdoto alkoholisko dzērienu akcīzes nodokļa marku skaita un aprēķinātais akcīzes nodokļa apmērs par tām veidoja 5,8% no kopējā aprēķinātā akcīzes nodokļa par atdotajām alkoholisko dzērienu akcīzes nodokļa markām. Vislielākais aprēķinātais akcīzes nodoklis vidēji par vienu atdoto akcīzes nodokļa marku bija par pārējiem alkoholiskajiem dzērieniem – 2,77 EUR, savukārt vismazākais bija par starpproduktiem ar absolūtā spirta saturu līdz 15 tilp.% (ieskaitot) – 0,55 EUR;
* 2018. gadā 16 akcīzes nodokļa maksātāji atdeva 31 332 akcīzes nodokļa markas, par kurām aprēķinātais akcīzes nodoklis tika atmaksāts vai novirzīts nodokļu parādu segšanai 48 667 EUR apmērā. Visvairāk markas tika atgrieztas par raudzētajiem dzērieniem ar absolūtā spirta saturu virs 6 tilp. %, kas veidoja 46,8% no kopējā atdoto alkoholisko dzērienu akcīzes nodokļa marku skaita, taču aprēķinātais akcīzes nodokļa apmērs par tām veidoja 20,3% no kopējā aprēķinātā akcīzes nodokļa par atdotajām alkoholisko dzērienu akcīzes nodokļa markām, kas bija otrais lielākais rādītājs. Otro lielāko grupu atdoto akcīzes nodokļa marku skaita ziņā veidoja pārējie alkoholiskie dzērieni – 33,3% no kopējā atdoto alkoholisko dzērienu akcīzes nodokļa marku skaita, taču aprēķinātais akcīzes nodokļa apmērs par tām bija vislielākais – 72,1% no kopējā aprēķinātā akcīzes nodokļa par atdotajām alkoholisko dzērienu akcīzes nodokļa markām. Vislielākais aprēķinātais akcīzes nodoklis vidēji par vienu atdoto akcīzes nodokļa marku bija par pārējiem alkoholiskajiem dzērieniem – 3,37 EUR, savukārt vismazākais bija par raudzētajiem dzērieniem ar absolūtā spirta saturu līdz 6 tilp.% (ieskaitot) – 0,32 EUR;
* 2017. gadā 22 akcīzes nodokļa maksātāji atdeva 471 924 akcīzes nodokļa markas, par kurām aprēķinātais akcīzes nodoklis tika atmaksāts vai novirzīts nodokļu parādu segšanai 199 838 EUR apmērā. Visvairāk markas tika atgrieztas par starpproduktiem ar absolūtā spirta saturu līdz 15 tilp.% (ieskaitot), kas veidoja 46,7% no kopējā atdoto alkoholisko dzērienu akcīzes nodokļa marku skaita, taču aprēķinātais akcīzes nodokļa apmērs par tām bija trešais lielākais jeb 23,7% no kopējā aprēķinātā akcīzes nodokļa par atdotajām alkoholisko dzērienu akcīzes nodokļa markām. Otro lielāko grupu atdoto akcīzes nodokļa marku skaita ziņā veidoja raudzētie dzērieni ar absolūtā spirta saturu līdz 6 tilp.% - 33,2% no kopējā atdoto alkoholisko dzērienu akcīzes nodokļa marku skaita, taču aprēķinātais akcīzes nodokļa apmērs par tām bija otrais lielākais jeb 27,5% no kopējā aprēķinātā akcīzes nodokļa par atdotajām alkoholisko dzērienu akcīzes nodokļa markām. Trešo lielāko grupu atdoto akcīzes nodokļa marku skaita ziņā veidoja pārējie alkoholiskie dzērieni – 17,1% no kopējā atdoto alkoholisko dzērienu akcīzes nodokļa marku skaita, taču aprēķinātais akcīzes nodokļa apmērs par tām bija vislielākais – 43,9% no kopējā aprēķinātā akcīzes nodokļa par atdotajām alkoholisko dzērienu akcīzes nodokļa markām. Vislielākais aprēķinātais akcīzes nodoklis vidēji par vienu atdoto akcīzes nodokļa marku bija par pārējiem alkoholiskajiem dzērieniem un vīnu – attiecīgi 1,09 EUR un 1,08 EUR, savukārt vismazākais bija par starpproduktiem ar absolūtā spirta saturu līdz 15 tilp.% (ieskaitot) – 0,21 EUR.

Aprēķināto akcīzes nodokli vidēji par vienu atdoto akcīzes nodokļa marku ietekmē alkoholiskā dzēriena veids, akcīzes nodokļa likme un alkoholiskā dzēriena iepakojuma lielums (tilpums), jo akcīzes nodokļa marku piestiprina pie alkoholiskā dzēriena iepakojuma.1. tabakas izstrādājumi:
* 2019. gadā 4 akcīzes nodokļa maksātāji atdeva 20 982 akcīzes nodokļa markas, par kurām aprēķinātais akcīzes nodoklis tika atmaksāts vai novirzīts nodokļu parādu segšanai 60 765 EUR apmērā. Aptuveni 1/3 jeb 33,8% no atdotajām tabakas izstrādājumu akcīzes nodokļa markām bija citā Eiropas Savienības dalībvalstī iznīcinātās akcīzes nodokļa markas. Visvairāk markas tika atdotas par cigaretēm – 96% no kopējā atdoto tabakas izstrādājumu akcīzes nodokļa marku skaita un arī aprēķinātais akcīzes nodokļa apmērs bija vislielākais - 97,1% no kopējā aprēķinātā akcīzes nodokļa par atdotajām tabakas izstrādājumu akcīzes nodokļa markām. Aprēķinātais akcīzes nodoklis vidēji par vienu atdoto akcīzes nodokļa marku par cigaretēm bija 2,93 EUR, savukārt smalki sagriezto smēķējamo tabaku cigarešu uztīšanai bija 2,15 EUR;
* 2018. gadā 6 akcīzes nodokļa maksātāji atdeva 283 232 akcīzes nodokļa markas, par kurām aprēķinātais akcīzes nodoklis tika atmaksāts vai novirzīts nodokļu parādu segšanai 569 251 EUR apmērā. Aptuveni 8,5% no atdotajām tabakas izstrādājumu akcīzes nodokļa markām bija citā Eiropas Savienības dalībvalstī iznīcinātās akcīzes nodokļa markas. Visvairāk markas tika atdotas par cigaretēm – 96,5% no kopējā atdoto tabakas izstrādājumu akcīzes nodokļa marku skaita un arī aprēķinātais akcīzes nodokļa apmērs bija vislielākais – 95,8% no kopējā aprēķinātā akcīzes nodokļa par atdotajām tabakas izstrādājumu akcīzes nodokļa markām. Aprēķinātais akcīzes nodoklis vidēji par vienu atdoto akcīzes nodokļa marku par cigaretēm bija 1,99 EUR, savukārt par citu smēķējamo tabaku bija 2,89 EUR;
* 2017. gadā 5 akcīzes nodokļa maksātāji atdeva 304 154 akcīzes nodokļa markas, par kurām aprēķinātais akcīzes nodoklis tika atmaksāts vai novirzīts nodokļu parādu segšanai 564 890 EUR apmērā. Aptuveni 3,2% no atdotajām tabakas izstrādājumu akcīzes nodokļa markām bija citā Eiropas Savienības dalībvalstī iznīcinātās akcīzes nodokļa markas. Visvairāk markas tika atdotas par cigaretēm – 97,8% no kopējā atdoto tabakas izstrādājumu akcīzes nodokļa marku skaita un arī aprēķinātais akcīzes nodokļa apmērs bija vislielākais – 98,8% no kopējā aprēķinātā akcīzes nodokļa par atdotajām tabakas izstrādājumu akcīzes nodokļa markām. Aprēķinātais akcīzes nodoklis vidēji par vienu atdoto akcīzes nodokļa marku par cigaretēm bija 1,88 EUR, savukārt par citu smēķējamo tabaku bija 8,61 EUR.

Paredzot iespēju iznīcināt akcīzes nodokļa markas, nenoņemot tās no akcīzes preču iepakojuma, un šajā gadījumā saņemt atpakaļ samaksāto akcīzes nodokli, varētu palielināties aprēķinātais akcīzes nodokļa apmērs, kas tiks atmaksāts vai novirzīts nodokļu parādu segšanai.2. Saistībā ar likumprojektā ietvertajām normām nepieciešamo izmaiņu veikšanai Valsts ieņēmumu dienesta informācijas sistēmā 2021. gadā ir nepieciešams finansējums 125 178 EUR apmērā, tai skaitā:* Nodokļu informācijas sistēmā (NIS) – 27 270  EUR;
* Elektroniskās deklarēšanas sistēmā (EDS) – 56 049EUR;
* Datu noliktavas sistēmā (DNS) – 27 256  EUR;
* Maksājumu administrēšanas informācijas sistēmā (MAIS) – 14 603  EUR.

2021. gadā nepieciešamo izmaiņu veikšanai Valsts ieņēmumu dienesta informācijas sistēmās nepieciešamais finansējums 125 178 EUR apmērā tiks nodrošināts Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros.3. Ieņēmumi no akcīzes nodokļa tiek ieskaitīti attiecīgās Eiropas Savienības dalībvalsts budžetā. Līdz ar to akcīzes nodokļa atbrīvojuma piemērošana samazinās attiecīgās dalībvalsts, t.sk. Latvijas valsts budžeta ieņēmumus no akcīzes nodokļa. Līdz šim Latvijā nav bijuši izvietoti nevienas Eiropas Savienības dalībvalsts bruņotie spēki, kas būtu saistīti ar aizsardzības pasākumiem Eiropas Savienības darbības īstenošanai saskaņā ar Kopējo drošības un aizsardzības politiku, kā arī pagaidām šādi pasākumi Latvijā netiek plānoti, līdz ar to šobrīd nav iespējams prognozēt Eiropas Savienības dalībvalstu bruņotajiem spēkiem piemērojamā atbrīvojuma no akcīzes nodokļa ietekme uz valsts budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar likumprojekta virzību ir nepieciešams sagatavot:1. grozījumus Ministru kabineta 2015. gada 12. maija noteikumos Nr. 220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”, ņemot vērā, ka tiek atcelta prasība 180 dienu laikā veikt akcīzes nodokļa samaksu par saņemtajām akcīzes nodokļa markām. Par Ministru kabineta noteikumu projekta izstrādi ir atbildīga Finanšu ministrija (Valsts ieņēmumu dienests). Grozījumus minētajos Ministru kabineta noteikumos paredzēts veikt līdz šā likuma spēkā stāšanās dienai.
2. grozījumus Ministru kabineta 2010. gada 30. marta noteikumos Nr. 300 “Noteikumi par akcīzes nodokļa deklarācijas veidlapām un to aizpildīšanas kārtību”, ņemot vērā, ka tiek atcelta prasība 180 dienu laikā veikt akcīzes nodokļa samaksu par saņemtajām akcīzes nodokļa markām. Par Ministru kabineta noteikumu projekta izstrādi ir atbildīga Finanšu ministrija (Valsts ieņēmumu dienests). Grozījumus minētajos Ministru kabineta noteikumos paredzēts veikt līdz šā likuma spēkā stāšanās dienai.
3. grozījumus Ministru kabineta 2010. gada 30. marta noteikumos Nr.310 “Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi” saistībā ar akcīzes nodokļa markām marķējamo akcīzes preču iznīcināšanu. Par Ministru kabineta noteikumu projekta izstrādi ir atbildīga Finanšu ministrija. Grozījumus minētajos Ministru kabineta noteikumos paredzēts veikt līdz šā likuma spēkā stāšanās dienai;
4. grozījumus Ministru kabineta 2017. gada 4. aprīļa noteikumos Nr. 199 “Noteikumi par dabasgāzes apriti un akcīzes nodokļa piemērošanas kārtību” attiecībā uz dabasgāzi, kura tiek izmantota vienotā dabasgāzes pārvades un uzglabāšanas sistēmā un dabasgāzes sadales sistēmā dabasgāzes pārvades, uzglabāšanas vai sadales sistēmas tehnoloģisko vajadzību nodrošināšanai. Par Ministru kabineta noteikumu projekta izstrādi ir atbildīga Finanšu ministrija. Grozījumus minētajos Ministru kabineta noteikumos paredzēts veikt līdz šā likuma spēkā stāšanās dienai;
5. grozījumus Ministru kabineta 2007. gada 31. jūlija noteikumos Nr. 525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”, izslēdzot no tiem normas par eļļas atkritumiem. Par Ministru kabineta noteikumu projekta izstrādi ir atbildīga Finanšu ministrija. Grozījumus minētajos Ministru kabineta noteikumos paredzēts veikt līdz šā likuma spēkā stāšanās dienai;
6. grozījumus Ministru kabineta 2009. gada 3. marta noteikumos Nr. 211 “Spirta denaturēšanas un denaturētā spirta aprites kārtība”, papildinot noteikumos doto deleģējumu uzskaitījumu ar atsauci uz likuma 16. panta 2.1 daļā doto deleģējumu Ministru kabinetam. Par Ministru kabineta noteikumu projektu ir atbildīga Finanšu ministrija. Ministru kabineta noteikumus paredzēts izstrādāt un pieņemt līdz 2021. gada 31. decembrim;
7. grozījumus Ministru kabineta 2011. gada 30. augusta noteikumus Nr. 684 “Kārtība, kādā atsevišķiem alkoholiskajiem dzērieniem piemēro akcīzes nodokļa atbrīvojumu”, papildinot noteikumos doto deleģējumu uzskaitījumu ar atsauci uz likuma 16. panta sestajā daļā doto deleģējumu Ministru kabinetam. Par Ministru kabineta noteikumu projektu ir atbildīga Finanšu ministrija. Ministru kabineta noteikumus paredzēts izstrādāt un pieņemt līdz 2021. gada 31. decembrim;
8. grozījumus Ministru kabineta 2004. gada 25. marta noteikumos Nr. 173 “Kārtība, kādā no akcīzes nodokļa atbrīvo atsevišķus tabakas izstrādājumus”, precizējot normas par akcīzes preču iznīcināšanu, kā arī papildināt ar likuma 17. panta 1.1 daļā (par nosacījumiem un kārtību, kādā Valsts ieņēmumu dienests izsniedz atļauju denaturēto tabakas izstrādājumu piegādei vai atsaka izsniegt atļauju denaturēto tabakas izstrādājumu piegādei, par nosacījumiem, kādi tabakas izstrādājumi, ir uzskatāmi par denaturētiem) un 17.1panta otrajā daļā (par akcīzes nodokļa atbrīvojumu piemērošanu elektroniskajās smēķēšanas ierīcēs izmantojamam šķidrumam, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem) doto deleģējumu Ministru kabinetam. Par Ministru kabineta noteikumu projektu ir atbildīga Finanšu ministrija. Grozījumus minētajos Ministru kabineta noteikumos paredzēts veikt līdz 2021. gada 31. decembrim;
9. grozījumus Ministru kabineta 2012. gada 18. decembra noteikumu Nr. 908 “Kārtība, kādā piemēro pievienotās vērtības nodokļa 0 procentu likmi preču piegādēm un pakalpojumiem, kas sniegti diplomātiskajām un konsulārajām pārstāvniecībām, starptautiskajām organizācijām, Eiropas Savienības institūcijām un Ziemeļatlantijas līguma organizācijai (NATO), un kārtība, kādā atmaksā akcīzes nodokli par Latvijas Republikā iegādātajām akcīzes precēm un piemēro akcīzes nodokļa atbrīvojumu”, papildinot tos ar normām par akcīzes nodokļa atmaksu Eiropas Savienības dalībvalstu broņotajiem spēkiem par Latvijas Republikā (iekšzemē) iegādātajām akcīzes precēm, par kurām akcīzes nodoklis ir jau samaksāts. Par Ministru kabineta noteikumu projektu ir atbildīga Finanšu ministrija. Grozījumus minētajos Ministru kabineta noteikumos paredzēts veikt līdz 2022. gada 30. jūnijam.

Papildus tam ir nepieciešams izstrādāt šādus Ministru kabineta noteikumus:1) par akcīzes nodokļa atbrīvojumu piemērošanu bezalkoholiskajiem dzērieniem un kafijai. Par minēto Ministru kabineta noteikumu projekta izstrādi ir atbildīga Finanšu ministrija un tos ir paredzēts izstrādāt un pieņemt līdz 2021. gada 31. decembrim; 2) par sertifikātu, kas apliecina mazās alkoholisko dzērienu darītavas tiesības piemērot samazinātu akcīzes nodokļa likmi. Par minēto Ministru kabineta noteikumu projekta izstrādi ir atbildīga Finanšu ministrija un tos ir paredzēts izstrādāt un pieņemt līdz 2021. gada 31. decembrim. |
| 2. | Atbildīgā institūcija | 1) Finanšu ministrija (Valsts ieņēmumu dienests);2) Finanšu ministrija (Valsts ieņēmumu dienests);3) Finanšu ministrija;4) Finanšu ministrija;5) Finanšu ministrija;6) Finanšu ministrija;7) Finanšu ministrija;8) Finanšu ministrija;9) Finanšu ministrija.Jaunu Ministru kabineta noteikumu projektu izstrādi nodrošina:1) Finanšu ministrija;2) Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Padomes 2020. gada 29. jūlija direktīva (ES) 2020/1151, ar ko groza Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (direktīva 2020/1151/ES). Direktīvā 2020/1151/ES noteiktās normas piemēro no 2022.gada 1.janvāra. Dalībvalstis līdz 2021. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.2) Padomes 2019. gada 16. decembra direktīva (ES) 2019/2235, ar ko groza Direktīvu 2006/112/EK par kopējo pievienotās vērtības nodokļa sistēmu un Direktīvu 2008/118/EK par akcīzes nodokļa piemērošanas vispārējo režīmu attiecībā uz aizsardzības pasākumiem Savienības satvarā (direktīva 2019/2235/ES). Direktīvā 2019/2235/ES noteiktās normas piemēro no 2022.gada 1. jūlija. Dalībvalstis līdz 2022. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prass. |
| 2. | Citas starptautiskās saistības | Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (Izstāšanās līgums). Apvienotā Karaliste 2020. gada 31. janvārī izstājās no Eiropas Savienības. Saskaņā ar Izstāšanās līguma 126. pantu pārejas periods beidzas 2020. gada 31. decembrī. Līdz tam Apvienotā Karaliste un tās teritorijā pilnībā ir piemērojami Eiropas Savienības tiesību akti un Apvienotā Karaliste turpina piedalīties Eiropas Savienības vienotajā tirgū un muitas savienībā. Pēc pārejas perioda Eiropas Savienības noteikumi par akcīzes nodokli un akcīzes precēm Apvienotai Karalistei vairs nebūs piemērojami, ja Izstāšanās līgumā nav noteikts citādi.  |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Padomes 2020.gada 29.jūlija direktīva (ES) 2020/1151, ar ko groza Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 1. punkts | Likumprojekts neparedz šādu normu. | Likumprojekts neparedz šādu normu.Norma neattiecas uz Latviju, jo Latvijā akcīzes nodokli alum piemēro pēc absolūtā spirta tilpumprocenta, nevis pēc Plato grādiem. | Likumprojekts neparedz šādu normu.Norma neattiecas uz Latviju, jo Latvijā akcīzes nodokli alum piemēro pēc absolūtā spirta tilpumprocenta, nevis pēc Plato grādiem. |
| 1. panta 2.  punkts | Likumprojekts neparedz šādu normu. | Likumprojekts neparedz šādu normu. Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. | Likumprojekts neparedz šādu normu.Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. |
| 1. panta 3. punkts | Likumprojekta 3. pants, 19. panta otrā daļa un 20. pants. | ES tiesību akta vienība tiek pārņemta pilnībā. | Likumprojektā ietvertās normas neparedz stingrākas prasības nekā šīs tabulas A ailē minētās ES tiesību akta vienība. |
| 1. panta 4. punkts | Likumprojekts neparedz šādu normu. | Likumprojekts neparedz šādu normu. Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. | Likumprojekts neparedz šādu normu.Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. |
| 1. panta 5. punkts  | Likumprojekta 3. pants, 19. panta otrā daļa un 20. pants. | ES tiesību akta vienība tiek pārņemta pilnībā. | Likumprojektā ietvertās normas neparedz stingrākas prasības nekā šīs tabulas A ailē minētās ES tiesību akta vienība. |
| 1. panta 6. punkts | Likumprojekts neparedz šādu normu. | Likumprojekts neparedz šādu normu.Nav nepieciešams veikt atbilstošus grozījumus likumā, jo likums paredz vienādu akcīzes nodokļa likmi negāzētiem raudzētajiem dzērieniem un dzirkstošiem raudzētajiem dzērieniem (likuma 12.panta pirmās daļas 3.punkts).  | Likumprojekts neparedz šādu normu.Nav nepieciešams veikt atbilstošus grozījumus likumā, jo likums paredz vienādu akcīzes nodokļa likmi negāzētiem raudzētajiem dzērieniem un dzirkstošiem raudzētajiem dzērieniem (likuma 12.panta pirmās daļas 3.punkts).  |
| 1. panta 7. punkts | Likumprojekts neparedz šādu normu. | Likumprojekts neparedz šādu normu. Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. | Likumprojekts neparedz šādu normu. Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. |
| 1. panta 8. punkts | Likumprojekts neparedz šādu normu. | Likumprojekts neparedz šādu normu.Nav nepieciešams veikt atbilstošus grozījumus likumā, jo likuma 7., 8., 9., 9.1 un 10. pants, 20. panta sestās daļas 3.punkta “a” apakšpunkts, 23., 25., 26., 31., 32. un 34. pants vienādi piemērojams kā attiecībā uz vīniem, tā attiecībā uz raudzētajiem dzērieniem. | Likumprojekts neparedz šādu normu.Nav nepieciešams veikt atbilstošus grozījumus likumā, jo likuma 7., 8., 9., 9.1 un 10. pants, 20. panta sestās daļas 3. punkta “a” apakšpunkts, 23., 25., 26., 31., 32. un 34. pants vienādi piemērojams kā attiecībā uz vīniem, tā attiecībā uz raudzētajiem dzērieniem. |
| 1. panta 9. punkts | Likumprojekts neparedz šādu normu. | Likumprojekts neparedz šādu normu.Nav nepieciešams veikt atbilstošus grozījumus likumā, jo likuma 12. panta pirmās daļas 4. punkta “a” apakšpunktā noteiktā samazinātā akcīzes nodokļa likme starpproduktiem ir vienādi piemērojama un tās piemērošana atbilst noteiktajiem nosacījumiem.  | Likumprojekts neparedz šādu normu.Nav nepieciešams veikt atbilstošus grozījumus likumā, jo likuma 12. panta pirmās daļas 4. punkta “a” apakšpunktā noteiktā samazinātā akcīzes nodokļa likme starpproduktiem ir vienādi piemērojama un tās piemērošana atbilst noteiktajiem nosacījumiem. |
| 1. panta 10. punkts | Likumprojekts neparedz šādu normu. | Likumprojekts neparedz šādu normu. Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. | Likumprojekts neparedz šādu normu. Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. |
| 1. pants 11. punkta “a” un “b” apakšpunkts | Likumprojekts neparedz šādu normu. | Likumprojekts neparedz šādu normu, jo tā attiecas uz Bulgāriju, Čehiju un Poliju. | Likumprojekts neparedz šādu normu, jo tā attiecas uz Bulgāriju, Čehiju un Poliju. |
| 1. panta 11. punkta “c” apakšpunkts | Likumprojekts neparedz šādu normu. | Likumprojekts neparedz šādu normu.Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. | Likumprojekts neparedz šādu normu.Tā ir izvēles norma un Latvija līdz šim nav piemērojusi un arī neplāno to piemērot tuvākā nākotnē. |
| 1. panta 12. punkts | Likumprojekts neparedz šādu normu. | Likumprojekts neparedz šādu normu, jo tā attiecas uz Franciju un Grieķiju. | Likumprojekts neparedz šādu normu, jo tā attiecas uz Franciju un Grieķiju. |
| 1. panta 13. punkts | Likumprojekta 7. pants. | ES tiesību akta vienība tiek pārņemta pilnībā. | Likumprojektā ietvertās normas neparedz stingrākas prasības nekā šīs tabulas A ailē minētās ES tiesību akta vienība. |
| 1. panta 14.punkts | Likumprojekts neparedz šādu normu. | Likumprojekts neparedz šādu normu, jo regulas ir tieši piemērojamas un informāciju par izmaiņām kombinētās nomenklatūras kodos aktualzē Valsts ieņēmumu dienests. | Likumprojekts neparedz šādu normu, jo regulas ir tieši piemērojamas un informāciju par izmaiņām kombinētās nomenklatūras kodos aktualzē Valsts ieņēmumu dienests. |
| 1. panta 15. punkta “a” apakšpunkts | Likumprojekts neparedz šādu normu. | Likumprojekts neparedz šādu normu.Nav nepieciešams veikt atbilstošus grozījumus likumā, jo likuma 16. panta 1., 4. un 5. punktā un Ministru kabineta 2009. gada 3. marta noteikumos Nr. 211 “Spirta denaturēšanas un denaturētā spirta aprites kārtība” ietvertās normas ir atbilstošas un nodrošina direktīvas 2020/1151/ES 1. panta 14. punkta “a” apakšpunktā noteikto. | Likumprojekts neparedz šādu normu.Nav nepieciešams veikt atbilstošus grozījumus likumā, jo likuma 16. panta 1., 4. un 5. punktā un Ministru kabineta 2009. gada 3. marta noteikumos Nr. 211 “Spirta denaturēšanas un denaturētā spirta aprites kārtība” ietvertās normas ir atbilstošas un nodrošina direktīvas 2020/1151/ES 1. panta 14. punkta “a” apakšpunktā noteikto. |
| 1. panta 15. punkta “b” apakšpunkts | Likumprojekta 3. un 9. pants, 14. panta septītā daļa, 19. panta otrā daļa un 20. pants. | ES tiesību akta vienība tiek pārņemta pilnībā. | Likumprojektā ietvertās normas neparedz stingrākas prasības nekā šīs tabulas A ailē minētās ES tiesību akta vienība. |
| 1. panta 15. panta “c” apakšpunkts | Likumprojekts neparedz šādu normu. | Likumprojekts neparedz šādu normu, jo tā attiecas uz Eiropas Komisijas darbību par pilnīgi vai daļēji denaturēto spirtu. | Likumprojekts neparedz šādu normu, jo tā attiecas uz Eiropas Komisijas darbību par pilnīgi vai daļēji denaturēto spirtu. |
| 1. panta 16. punkts | Likumprojekts neparedz šādu normu. | Likumprojekts neparedz šādu normu, jo attiecas uz Apvienoto Karalisti. | Likumprojekts neparedz šādu normu, jo attiecas uz Apvienoti Karalisti. |
| 1. panta 17. punkts | Likumprojekts neparedz šādu normu. | Likumprojekts neparedz šādu normu, jo attiecas uz Eiropas Komisijas darbību. | Likumprojekts neparedz šādu normu, jo attiecas uz Eiropas Komisijas darbību. |
| 2. pants | Likumprojekta 19. panta otrā daļa un 20. pants. | ES tiesību akta vienība tiek pārņemta pilnībā. | Likumprojektā ietvertā norma neparedz stingrākas prasības nekā šīs tabulas A ailē minētās ES tiesību akta vienība. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2020/1151/ES 1.panta 2., 4., 7. un 10. punktā un 11. punkta “c” apakšpunktā ir paredzēta izvēles norma. Latvija līdz šim nav piemērojusi un arī neplāno piemērot tuvākā nākotnē minētās izvēles normas, jo tās ietver iespēju dalībvalstīm piemērot samazinātu akcīzes nodokļa likmi alkoholiskajiem dzērieniem, kas savukārt rada negatīvu ietekmi uz valsts budžeta ieņēmumiem par alkoholiskajiem dzērieniem.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija | Nav. |
| Attiecīgā ES tiesību akta datums, numurs un nosaukums | 2) Padomes 2019. gada 16. decembra direktīva (ES) 2019/2235, ar ko groza Direktīvu 2006/112/EK par kopējo pievienotās vērtības nodokļa sistēmu un Direktīvu 2008/118/EK par akcīzes nodokļa piemērošanas vispārējo režīmu attiecībā uz aizsardzības pasākumiem Savienības satvarā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. pants | Likumprojekts neparedz šādu normu. | Likumprojekts neparedz šādu normu.Norma attiecas uz pievienotās vērtības nodokļa atbrīvojuma piemērošanu. Atbilstoši grozījumi šajā sakarā tiks veikti Pievienotās vērtības nodokļa likumā. | Likumprojekts neparedz šādu normu.Norma attiecas uz pievienotās vērtības nodokļa atbrīvojuma piemērošanu. Atbilstoši grozījumi šajā sakarā tiks veikti Pievienotās vērtības nodokļa likumā. |
| 2. pants | Likumprojekta 13. pants. | ES tiesību akta vienība tiek pārņemta pilnībā. | Likumprojektā ietvertā norma neparedz stingrākas prasības nekā šīs tabulas A ailē minētās ES tiesību akta vienība. |
| 3. pants | Likumprojekta 19. panta otrā daļa un 20. pants. | ES tiesību akta vienība tiek pārņemta pilnībā. | Likumprojektā ietvertā norma neparedz stingrākas prasības nekā šīs tabulas A ailē minētās ES tiesību akta vienība. |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (Izstāšanās līgums) |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Izstāšanās līgums, izņemot Izstāšanās līguma Protokolu par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā (3. un 4.pants) un Protokolu par Īriju/Ziemeļīriju (8.pants).  | Likumprojekta 2. panta trešā un piektā daļa. | Uzņemtās saistības tiek izpildītas pilnībā. |
| Izstāšanās līguma Protokols par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā (3. un 4.pants) | Nav nepieciešams veikt grozījumus likumā, jo likumā notiktās normas par Apvienotās Karalistes suverēno bāzu teritorijām Kiprā (likuma 2. panta trešās daļas 5. punkts un 20. panta pirmās daļas 8. punkts) ir piemērojamas arī turpmāk atbilstoši Izstāšanās līguma Protokolam par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā 3. un 4. pantam. | Uzņemtās saistības tiek izpildītas pilnībā. |
| Izstāšanās līguma Protokols par Īriju/Ziemeļīriju (8.pants). | Likumprojekta 2. panta ceturtā daļa. | Uzņemtās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta izstrādes laikā notika konsultācijas ar TIRNA, LANA un Bezdūmu nozares asociāciju (turpmāk – BNA).Informācija par likumprojekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par projektu*.*Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja arī līdzdarboties likumprojekta izstrādē, rakstveidā sniedzot viedokļus par likumprojektu, kas 2020.gada 5.maijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: https://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project647un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti |  TIRNA un LANA sniedza informāciju par iespējamo ietekmi uz uzņēmējdarbības vidi darbībām ar akcīzes nodokļa markām marķējamām akcīzes precēm ar likumprojektu paredzot:- atcelt akcīzes nodokļa samaksas termiņu 180 dienas par saņemtajām akcīzes nodokļa markām, tādējādi maksājot akcīzes nodokli pēc faktiski marķēto preču vienību skaita, kas nodotas patēriņam vai laistas brīvā apgrozībā;- paredz iespēju iznīcināt akcīzes nodokļa markas, nenoņemot tās no akcīzes preču iepakojuma, un šajā gadījumā saņemt atpakaļ samaksāto akcīzes nodokli.BNA sniedza informāciju, ka tai nav iebildumu par sagatavoto likumprojektu. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav nepieciešama. Projekts tiks īstenots esoši cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Pužule, 67095521

Gunta.Puzule@fm.gov.lv

v\_sk = 11521

1. Administratīvā procesa likuma 67.panta pirmā daļa [↑](#footnote-ref-1)
2. Administratīvā procesa likuma 69.panta pirmās daļas 2.punkts [↑](#footnote-ref-2)
3. Eiropas Parlamenta un Padomes 2002.gada 10.jūniija direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem [↑](#footnote-ref-3)